stanford-oval/wikipedia huggingface dataset:
איתו לנצח
הערות שוליים

↑  17 באוגוסט 1997 - אתו לנצח הגיע למקום השני במצעד הפזמונים, נבדק ב-2020-12-18
↑  20 ביולי 1997, באתר "פזמונט"
↑  12 באוקטובר 1997, באתר "פזמונט"
1 2  17 באוגוסט 1997, באתר "פזמונט"
1 2  תשנ"ז, באתר "פזמונט"
↑  חומר לא יציב: ראיון עם "קרח תשע" לקראת הופעת האיחוד, באתר אור בזויות, ‏12 בינואר 2013
↑  יונתן אסתרקין, נעם רותם: "האמנות משתמשת בהמון שקרים כדי לומר את האמת", באתר nrg‏, 17 באוגוסט 2011
↑  איתו לנצח, באתר יוסמיוסיק
↑  מדיה פורסט 2010
גינאה החדשה הגרמנית

גינאה החדשה הגרמנית  (בגרמנית: Deutsch-Neuguinea) הייתה הטריטוריה הראשונה באימפריה הקולוניאלית הגרמנית. היא הייתה מושבה גרמנית מ-1884 ועד 1914 כאשר נכבשה על ידי אוסטרליה עם פרוץ מלחמת העולם הראשונה. היא השתרעה על החלק הצפון-מזרחי של גינאה החדשה ועל כמה איים סמוכים. החלק היבשתי של גינאה החדשה הגרמנית ואיי ביסמרק הם כיום חלק מפפואה גינאה החדשה.
החלק היבשתי נקרא "ארץ הקייזר וילהלם" (Kaiser-Wilhelmsland). בנוסף הארכיפלג של איי ביסמרק, "פומרניה החדשה" (Neu-Pommern, כיום איי בריטניה החדשה) ו-"מקלנבורג החדשה" (Neu-Mecklenburg, כיום איי אירלנד החדשה). שטחה הכולל של המושבה היה 249,500 קמ"ר.
היסטוריה

בסוף שנות השבעים ובראשית שנות ה-80 של המאה ה-19 השפיעו חוגי ימין לאומנים על הקנצלר הגרמני אוטו פון ביסמרק לפתוח במדיניות התפשטות קולוניאלית. אזור זה היה אחד היעדים של מצדדי ההתפשטות הקולוניאלית הגרמנית והוקמה חברה בשם "חברת גינאה החדשה הגרמנית" (Deutsche Neuguinea-Compagnie). ב-3 בנובמבר 1884 הונף הדגל הגרמני על השטח הצפון-מזרחי של גינאה החדשה ועל האיים הסובבים. החלק הדרום-מזרחי היה בשליטה בריטית (מאוחר יותר עם איחוד אוסטרליה ב-1901 הועבר לשלטונה של אוסטרליה) והחלק המערבי של האי היה בשליטה הולנדית.
על פי חוזה בין גרמניה לספרד מ-1899 קנתה גרמניה את איי קרוליין ואת איי מריאנה הצפוניים (לא כולל גואם שהועברה שנה קודם מספרד לארצות הברית לאחר מלחמת ארצות הברית–ספרד). איים אלו סופחו לגינאה החדשה הגרמנית וב-1906 סופחו גם איי מרשל. כדי להגדיל את הרווחיות של המטעים שניטעו באי על ידי מתיישבים גרמנים הועסקו תושבים מקומיים, לעיתים בכפייה. בתקופות מסוימות הובאו לעבוד גם פועלים מסין מיפן וממיקרונזיה.
עם פרוץ מלחמת העולם הראשונה נכבשו גינאה החדשה הגרמנית והאיים הסמוכים על ידי כוחות צבא אוסטרלים. יפן השתלטה על שאר האיים שהיו בשליטה גרמנית באוקיינוס השקט. פעולת הכיבוש הייתה כמעט ללא כל התנגדות וב-21 בספטמבר 1914 נכנע כל הכוח הצבאי הגרמני במושבה. בחוזה ורסאי ב-1919 לאחר המלחמה, איבדה גרמניה את כל מושבותיה וגינאה החדשה הגרמנית הפכה ל"טריטוריה של גינאה החדשה" (Territory of New Guinea) שהייתה שטח מנדט אוסטרלי מטעם חבר הלאומים עד 1949 (להוציא את תקופת הכיבוש היפני במהלך מלחמת העולם השנייה) ואז הפכה לחלק מ"הטריטוריה של פפואה וגינאה החדשה" שהפכה בסופו של דבר למדינה העצמאית של פפואה גינאה החדשה
מפת גינאה החדשה הגרמנית ב-1888 וב-1899
ליבינג דה דרים

"ליבינג דה דרים" הוא סינגל שהוקלט על ידי הזמרת הישראלית נונו. הוא יצא לאור ב-7 בדצמבר 2021, בהוצאת חברת התקליטים די-מיוזיק, כסינגל השלישי מתוך אלבום הבכורה שלה, סטטוס. השיר נכתב על ידי נונו, שגם הפיקה אותו לצד עיליי אשדות. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.
השיר הגיע למקום הרביעי במצעד הרשמי של גלגלצ.
וידאו קליפ

הווידאו קליפ הרשמי של פורסם ב-7 בדצמבר 2021, ביום צאת השיר. הוא בוים על ידי נונו, אדם גבאי וברק סוריאן, וצולם בצופי ים הרצליה. נכון לאפריל 2024 עומד מונה הצפיות של הקליפ על למעלה מ-5.2 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | המצעד הרשמי של גלגלצ | 3 |  |
|  ישראל | העשירייה | 4 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 בדצמבר 2021 | הזרמת מוזיקה • הורדה דיגיטלית | D-Music |  |
הערות שוליים

↑  ליבינג דה דרים - נונו - ספוטיפיי
↑   נונו - ליבינג דה דרים | Nunu - Living The Dream, סרטון בערוץ "nunu", באתר יוטיוב (אורך: 03:01)
↑  ליבינג דה דרים - נונו - אפל מיוזיק
| נונו |
| --- | --- | --- |
| אלבומי אולפן | סטטוס |  |
| סינגלים | "בנים" ‏•‏‏ "אוהב לא אוהב" ‏•‏‏ "ליבינג דה דרים" ‏•‏‏ "גוליית 2" ‏•‏‏ "שוז" ‏•‏‏ "Cute Boy" ‏•‏‏ "סיוופלה" ‏•‏‏ "ראשון בבוקר" |  |
| שירים אחרים | "סוד" |  |
איב הארלו

| --- | --- |

 לידה:  20 ביוני 1989 (בת 35) מוסקבה, הרפובליקה הסובייטית הפדרטיבית הסוציאליסטית הרוסית, ברית המועצות 
 תקופת הפעילות:  מ-2007 
 פרופיל ב-IMDb
 
איב הארלו (באנגלית: Eve Harlow; נולדה ב-20 ביוני 1989) היא שחקנית קנדית-ישראלית. היא ידועה בתפקידיה בסדרות הטלוויזיה, "100", "סוכני S.H.I.E.L.D.", "סוכן הלילה" ו"מסע בין כוכבים: דיסקברי".
היא זכתה בפרס ליאו והייתה מועמדת לפרס ג'מיני (אנ').
ביוגרפיה

הארלו נולדה במוסקבה, ברית המועצות, למשפחה יהודית. בהיותה תינוקת בת שלושה חודשים, משפחתה עלתה לישראל. הם עברו לוונקובר, קולומביה הבריטית, קנדה שבע שנים מאוחר יותר.
קריירה

בשנת 2007, החלה הארלו לשחק תפקידים קטנים בסרטים קצרים, סרטים עלילתיים וסדרות טלוויזיה שונות; התפקיד הראשון שהיא לוהקה אליו היה תפקיד קטן בסרט זוכה פרס האוסקר משנת 2007, "ג'ונו".
בשנת 2008, הארלו לוהקה לתפקיד טינה רנוולד בסדרת טלוויזיה קנדית "The Guard". על תפקיד זה, זכתה הארלו בפרס ליאו עבור הופעת המשנה הטובה ביותר של שחקנית בסדרה דרמטית בשנת 2009, והייתה מועמד לפרס ג'מיני בשנת 2010. לאחר מכן, היא המשיכה לשחק בהתמדה על המסך, והופיעה בסרטים, בהם מותחן האימה "האיש הגבוה" (2012), וסדרות טלוויזיה, בהן  "Flashpoint" משנת 2011 ו-"Cracked", בשנת 2013.
ב-2012 היא שיחקה בתפקיד ראשי בסרט הקצר "כשאתה ישן", בבימויה של אשלי מקנזי, שזכה במספר פרסים והוקרן בפסטיבלי קולנוע ברחבי העולם, בעיקר בפסטיבל קאן.
בשנת 2014, הארלו שיחקה בתפקידי אורח במספר סדרות טלוויזיה, בהן "פארגו", "ההריגה" ו"נערה האבודה". באותה שנה, היא גם לוהקה לתפקיד משנה בעונה השנייה של סדרת הטלוויזיה "100". ב-2015, הארלו גילמה את טיילור קראוויד במיני-סדרה "Heroes Reborn" של NBC, המבוססת על הסדרה המקורית, וכן הופיעה בסדרת הטלוויזיה "UnREAL" בתור בת'אני, השותפה לדירה של הדמות הראשית רייצ'ל גולדברג, בגילומה של שירי אפלבי.
בשנת 2017, הארלו לוהקה לתפקיד טס, דמות חוזרת בעונה החמישית של "סוכני S.H.I.E.L.D.", וכמלודי בפיילוט לדרמה המשפטית "The Jury".
בשנת 2023 החלה לשחק כמתנקשת בסדרת הטלוויזיה של נטפליקס "סוכן הלילה".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | ג'ונו | נערה קשוחה |  |
| 2007 | My Name Is Sarah | לולה |  |
| 2008 | Sheltered Life | קנדרה |  |
| 2008 | Run Rabbit Run | נינה |  |
| 2009 | הגוף של ג'ניפר | נערה גותית |  |
| 2009 | 2012 | קופאית |  |
| 2012 | האיש הגבוה (אנ') | כריסטין |  |
| 2015 | Lost After Dark | מרילין |  |
| 2016 | We're Still Together | קלייר |  |
| 2018 | פתאום משפחה | ברנדה |  |
| 2019 | The Tomorrow Man | טינה |  |
| 2021 | Trigger Point | מוניקה קיין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | קייל XY | לקוחה | פרק: "House of Cards" |
| 2008 | זרע אנדרומדה (אנ') | ליילה | מיני-סדרה |
| 2008–2009 | The Guard | טינה רנוולד | 12 פרקים |
| 2009 | Living Out Loud | ג'ני סקינר | סרט טלוויזיה של הולמרק |
| 2010 | פרינג' | קופאית | 2 פרקים |
| 2010 | קפריקה (אנ') | ביון | פרק: "There Is Another Sky" |
| 2010 | Shattered | סימון | פרק: "Sound of a Strap" |
| 2011 | Flashpoint | פיליפה "פיפי" דרסט | פרק: "Good Cop" |
| 2011 | שעה מכושפת | ניקול | פרק: "The Red Dress" |
| 2012 | The Horses of McBride | מוניקה | סרט טלוויזיה של CTV Television Network (אנ') |
| 2013 | Cracked | רנה פטרס | פרק: "Voices" |
| 2014 | נשיכה (אנ') | אמבר | 3 פרקים |
| 2014 | פארגו | הלנה הצעירה | פרק: "Eating the Blame" |
| 2014 | ההריגה | קאט נלסון | 3 פרקים |
| 2014 | נערה אבודה (אנ') | אפונה | פרק: "Origin" |
| 2014–2015, 2019 | המאה | מאיה וי | 13 פרקים |
| 2015 | Unreal | בת'אני | פרק: "Relapse" |
| 2015–2016 | גיבורים: התחייה (אנ') | טיילור קראביד | 9 פרקים |
| 2016 | 12 קופים (אנ') | ונסה | פרק: "Hyena" |
| 2016 | ריי דונובן | ג'וליה סווינבאק | פרק: "The Texan" |
| 2017 | חוצה את הקווים | סיידי ניוסום | 5 פרקים |
| 2017–2018 | סוכני S.H.I.E.L.D. | טס | 5 פרקים |
| 2018 | אריות הים | ג'יימי | פרק: "Say Again Your Last" |
| 2019 | NCIS: לוס אנג'לס | קייטי מילר | פרק: "The One That Got Away" |
| 2019–2020 | הטירון | ביאנקה ווינדל | 2 פרקים |
| 2020 | Next | ג'ינה | תפקיד ראשי; 10 פרקים |
| 2021 | מלכת הדרום | סמארה וולקובה | 2 פרקים |
| 2021 | טיטאנים | מולי ג'נסן | 4 פרקים |
| 2023 | סוכן הלילה | אלן | תפקיד ראשי; 10 פרקים |
| 2024 | מסע בין כוכבים: דיסקברי | מול | 9 פרקים |
| 2025 | Watson | אינגריד דריאן | סדרה עתידית של CBS |
| TBA | The Edge of Sleep |  | סדרה עתידית |
הערות שוליים

↑  AMAP. "GuardFans.com – Eve Harlow". www.guardfans.com. נבדק ב-2018-01-12.
↑  "Leo Awards, 2009 Winners". www.leoawards.com (באנגלית). נבדק ב-2018-01-12.
↑  Oliveira, Michael (2010-08-31). "Flashpoint leads with 15 Gemini nominations". The Toronto Star (בCanadian English). ISSN 0319-0781. נבדק ב-2018-01-12.
↑  "Eve Harlow". www.rottentomatoes.com (באנגלית). נבדק ב-2018-01-12.
↑  Fawcett, John (2011-07-15), Good Cop, Max Martini, Julian Christopher, Eve Harlow, נבדק ב-2018-01-12
↑  Donovan, Jim (2013-11-25), Voices, David Sutcliffe, Brooke Nevin, Luisa d'Oliveira, נבדק ב-2018-01-12
↑  "When You Sleep | National Screen Institute – Canada (NSI)". National Screen Institute – Canada (NSI) (באנגלית אמריקאית). נבדק ב-2018-01-12.
↑  "Young filmmaker making her mark". The Chronicle Herald (באנגלית). 2014-04-14. נבדק ב-2018-01-12.
1 2 3  "'The 100' Alum Eve Harlow Joins 'Heroes Reborn' Event Series (Exclusive)". TheWrap (באנגלית). 2015-04-29. נבדק ב-2018-01-12.
↑  "UnREAL Season 1 Episode 2 Review: Relapse". TV Fanatic (באנגלית). 2015-06-08. נבדק ב-2018-01-12.
↑  "Meet the new season 5 'Agents of S.H.I.E.L.D.' cast members – first look". EW.com (באנגלית). נבדק ב-2018-01-12.
↑  Petski, Denise (2016-02-17). "Eve Harlow Joins ABC Pilot 'The Jury'; Anthony Carrigan in HBO's 'Barry'". Deadline (באנגלית). נבדק ב-2018-01-12.
↑  Andreeva, Nellie (1 בפברואר 2022). "'The Night Agent': Hong Chau, DB Woodside, Sarah Desjardins & Enrique Murciano Among 7 Cast In Netflix Series". Deadline Hollywood. נבדק ב-1 בפברואר 2022. {{cite web}}:  (עזרה)
תרכובת

תרשים של מבנה התרכובת המולקולרית אספירין
תרכובת היא חומר הבנוי משני סוגי יסודות או יותר, הקשורים ביניהם בקשר כימי כלשהו וביחס קבוע של כמויותיהם. לתרכובת תכונות כימיות משל עצמה, השונות מתכונות מרכיביה. למשל, מלח בישול בעל הנוסחה האמפירית NaCl, הוא תרכובת של המתכת נתרן והאל מתכת כלור. לתרכובת הרכב קבוע ומוגדר של אטומים; הרכב זה ניתן על ידי הנוסחה האמפירית של החומר. מספר התרכובות הידועות למדע הוא עצום. נכון ל-2006 ידועות למדע מעל ל-30 מיליון תרכובות שונות.
יש להבדיל בין תרכובת לבין תערובת, המכילה מספר אטומים או תרכובות יחדיו, אך ללא קשר כימי ביניהם, כך שכל חומר שומר על תכונותיו הכימיות והיחס בין מרכיביה אינו בהכרח קבוע. תמיסה, למשל, היא תערובת. דגים, לדוגמה, אינם נושמים את החמצן המהווה חלק מן התרכובת מים – הם נושמים את החמצן המומס במים.
כמו כן, יש להבחין בין סגסוגת לבין תרכובת. סגסוגת היא תערובת של מתכות ולא תרכובת. בסגסוגת מתיכים מתכות שונות באופן כזה שהמבנה היסודי של המתכת, גביש המשתרע לכל גודלו של גרעין מתכת, נשאר ללא פגיעה.
תהליך היצירה של תרכובת נקרא בעברית התרכבות.
סוגי תרכובות

ניתן להבחין בין מספר טיפוסי תרכובות, על פי סוג הקשרים הכימיים המתקיימים בהן. למשל:
סוגי תרכובות > תרכובת יונית

תרכובת הנוצרת כתוצאה מקשר יוני בין מתכת ואל מתכת.
סוגי תרכובות > תרכובת מולקולרית

תרכובת המורכבת מאוסף של מולקולות זהות. ישנם שני טיפוסים אפשריים של תרכובות מולקולריות:
סוגי תרכובות > תרכובת מולקולרית > תרכובת קוולנטית

תרכובת הנוצרת כתוצאה מקשר קוולנטי בין מספר אל מתכות היוצרות יחדיו מולקולה. התרכובות הקוולנטיות הנפוצות ביותר בטבע הן תרכובות אורגניות.
סוגי תרכובות > תרכובת מולקולרית > תרכובת קואורדינטיבית

תרכובת הנוצרת כתוצאה מקשר קואורדינטיבי בין ליגנדים ליון מתכתי. הליגנדים עצמם עשויים להיות תרכובות אורגניות, כפי שקורה במולקולות הם הקושרות יוני ברזל בכדוריות דם אדומות, או תרכובות אי-אורגניות, כפי שקורה בסיליקטים רבים.
ייצוג וקטלוג תרכובות

ניתן לתאר כל תרכובת על ידי כתיב כימי סטנדרטי המפרט את האטומים המרכיבים אותה, מטענם החשמלי, אופן הקישור ביניהם והמבנה המרחבי של התרכובת כולה. כמו כן, לכל תרכובת ידועה קיים מספר זיהוי יחיד במינו הניתן על ידי שירות התקצירים בכימיה (CAS) של האגודה האמריקנית לכימיה, הנקרא מספר CAS. מטרת המספור להקל על חיפושים במסדי נתונים, שכן אותו חומר מופיע לעיתים קרובות בשמות שונים. מרבית מסדי הנתונים של מולקולות בעולם תומכים היום בחיפוש לפי מספר CAS.
הערות שוליים

↑  CAS Registry Number and Substance Counts, web.archive.org, ‏2000-12-05
| כימיה |
| --- | --- | --- |
מילון מונחים של נוסחאות כימיות (אנ') • רשימה של ביומולקולות (אנ') • רשימת תרכובות אי-אורגניות (אנ') • הטבלה המחזורית
| אנליטית | כימיה אינסטרומנטלית • שיטות אלקטרואנליטיות • ספקטרוסקופיה (IR, ראמאן, אולטרה סגול, NMR) • ספקטרומטר מסה (EI, ICP, MALDI) • הפרדת חומרים • כרומטוגרפיה • קריסטלוגרפיה • אפיון חומרים • טיטור • כימיה רטובה • קלורימטריה • אנליזת יסודות |  |
| תאורטית | כימיה קוונטית • כימיה חישובית (כימיה מתמטית) • מידול מולקולרי • מכניקה מולקולרית • דינמיקה מולקולרית • מבנה מולקולרי (מודל VSEPR) |  |
| פיזיקלית | אלקטרוכימיה (ספקטרואלקטרוכימיה, פוטואלקטרוכימיה) • תרמוכימיה • תרמודינמיקה כימית • מדע של פני שטח • מדע קולואידים (מיקרומטריה) • קריוכימיה • סונוכימיה • כימיה מבנית • פיזיקה כימית (פיזיקה מולקולרית) • פמטוכימיה • קינטיקה כימית • ספקטרוסקופיה • פוטוכימיה • כימיית ספין • כימיה מיקרוגלית • כימיה של שיווי משקל • מכנוכימיה |  |
| אי-אורגנית | כימיה קואורדינטיבית • מגנטוכימיה • כימיה אורגנו-מתכתית (כימיה אורגנו-לנתנידית) • כימיה של צברים • כימיה של מצב מוצק • כימיה קרמית |  |
| אורגנית | סטריאוכימיה • כימיה אורגנית פיזיקלית • תגובה אורגנית • סינתזה אורגנית • אנליזה רטרו-סינתטית • סינתזה אננטיוסלקטיבית • סינתזה מוחלטת/סינתזה למחצה • כימיה של פולרנים • כימיה פולימרית • פטרוכימיה • כימיה קוולנטית דינמית |  |
| ביולוגית | ביוכימיה (ביולוגיה מולקולרית, ביולוגיה של התא) • ביולוגיה כימית (כימיה ביו-אורתוגונלית) • כימיה תרופתית (פרמקולוגיה) • כימיה קלינית • נוירוכימיה • כימיה ביו-אורגנית • כימיה ביו-אורגנו-מתכתית • כימיה ביו-אי-אורגנית • כימיה ביו-פיזיקלית |  |
| בין תחומי | כימיה גרעינית (רדיוכימיה, כימיה של קרינה, כימיה אקטינידית) • קוסמוכימיה/אסטרוכימיה/כימיה כוכבית • גאוכימיה (ביוגאוכימיה, פוטוגאוכימיה) • כימיה סביבתית (כימיה אטמוספירית, אוקיינוגרפיה כימית) • כימיה של חימר • קרבוכימיה • כימיה של מזון (כימיה של פחמימות, כימיה פיזיקלית של מזון) • כימיה חקלאית (כימיה של קרקע) הוראת כימיה (כימיה חובבנית, כימיה כללית) • כימיה חשאית • כימיה פורנזית (טוקסיקולוגיה פורנזית, כימיה שלאחר המוות) • ננוכימיה (כימיה סופרא מולקולרית) • סינתזה כימית (כימיה ירוקה, כימיית קליק, כימיה קומבינטורית, ביוסינתזה) • הנדסה כימית (סטויכיומטריה) • מדע החומרים (מטלורגיה, הנדסה קרמית, מדע הפולימרים) |  |
| ראו גם | היסטוריה של הכימיה • פרס נובל לכימיה • ציר הזמן של הכימיה (של גילוי היסודות הכימיים) • "המדע המרכזי" • תגובה כימית (קטליזה) • יסוד כימי • תרכובת • אטום • מולקולה • יון • כימיקל • קשר כימי • אלכימיה • מכניקת הקוונטים |  |
פורטל כימיה
| --- | --- |
בקרת זהויות :  NLI: 987007285071005171  GND: 4137599-3  LCCN: sh85022963  NDL: 00564454  NKC: ph135901
מנגינת הלב 2

מנגינת הלב 2 הוא אלבום אוסף משולש בעל שני חלקים משירי עפרה חזה. אלבום אוסף זה הוא הרביעי של חזה, והוא יצא לאחר מותה ב-31 במרץ 2004, כאלבום אוסף הממשיך את חלקו הראשון בעל אותו השם, מנגינת הלב. האלבום מכיל את מיטב שיריה של חזה.
האלבום יצא תחת חסותה של חברת התקליטים "הד ארצי", בדומה למנגינת הלב. עם זאת, בשונה מאלבום האוסף הראשון שהכיל שירים שהוקלטו במסגרת "הד ארצי", שם הוקלט חלק גדול מיצירתה, נעשה שיתוף פעולה עם "פונוקול" ו"NMC", חברות תקליטים שמחזיקות אף הם בחומרים של חזה.
רקע והפקה

אלבום האוסף מכיל בתוכו שירים בסגנון הפופ, הזמר העברי, רוק קל, מוזיקת עולם, וכולי. להבדיל מחלקו הראשון של "מנגינת הלב", החלק השני מתמקד יותר בחומרים גנוזים, לרבות האלבום הגנוז "Queen in Exile" מ-1995, להיטים נוספים של חזה שלא יכלו להיכנס לחלקו הראשון של האוסף שיצא עם פטירתה מסיבות שונות וכן אלבום הופעה של חזה משנת 1990 בפסטיבל הג'אז במונטרה. אלבום ההופעה היה האלבום האחרון של חזה שהופץ עוד בחייה בעולם, בשנת 1998, אך זאת הפעם הראשונה שהאלבום במלואו מופץ לקהל הישראלי.
את אלבום האוסף חותם השיר "Nous N'irons Plus", גרסתו הצרפתית של השיר "מנגינת הלב", שעל שמו נקרא אלבום האוסף.
בסך הכל מכילים כל אלבומי סדרת "מנגינת הלב", למעלה מ-40 שירים שאותם חזה הקליטה ושרה במהלך כל הקריירה שלה.
הערות שוליים

1 2  עפרה חזה* = Ofra Haza - מנגינת הלב (אוסף משיריה היפים) = Greatest Hits, באתר Discogs (בספרדית)
↑  עפרה חזה* = Ofra Haza - מנגינת הלב 2 - (אוסף משיריה היפים) = Greatest Hits Vol. 2, באתר Discogs (באנגלית)
↑  PayCall, חנות המוזיקה, באתר music.nmcunited.co.il (באנגלית) (ארכיון)
| עפרה חזה – שירים |
| --- | --- | --- |
| בשיר השירים בשעשועים | "שיר השירים בשעשועים" • "בלדה למלך" • "היפה בנשים" |  |
| על אהבות שלנו | "שיר הפרחה" • "כמו ציפור" • "פלאש גורדון" • "הגשם" • "על אהבות שלנו" • "שיר אהבה לחייל" |  |
| בוא נדבר | "אין זמן לתעות" • "סימנים של אוהבים" • "כשנהיה בני 73" • "תפילה" |  |
| פיתויים | "כל יום מתחילה שנה" • "מלכת הקסמים" • "מכתב אהבה" • "גבריאל" |  |
| חי | "סוף קיץ" • "עכשיו" • "אחרי החגים" • "אמן למילים" • "חי" |  |
| שירי מולדת | "יד ענוגה" / "נעמה" |  |
| בית חם | "יד ביד" / "במנגינת הלב" • "בית חם" • "עזור לי" • "בן פרבר" • "אתך הלילה" / "אתה הבטחת" |  |
| אדמה | "רוח צפונית רוח דרומית" • "גורל אחד" • "מישהו הולך תמיד איתי" • "אדמה" • "רחמים" / "עוד מחכה לאחד" |  |
| שירי מולדת ב' | "אל נא תאמר לי שלום" / "בכרם תימן (אל תפחדי תמר)" • "שבעת המינים" • "הנערים הספנים" |  |
| ימים נשברים | "ימים נשברים" • "בוא ונגן אותי" • "הכאב הזה" • "כל הקלפים" / "ליידי" • "להמשיך לצעוד" |  |
| Shaday | "Galbi" • "Im Nin'alu" • "Galbi" • "Shaday" • "Eshal" |  |
| Desert Wind | "Wish Me Luck" • "I Want to Fly" • "Ya Ba Ye" • "Fata Morgana" |  |
| Kirya | "Daw Da Hiya" • "Innocent – A Requiem for Refugees" |  |
| כל הנשמה | "ליד באר מולדתי" • "כל הנשמה" • "לאורך הים" • "זה יבוא פתאום" • "מיליון" • "רוח האדם" |  |
| Ofra Haza | "Show Me" • "Give Me a Sign" |  |
| סינגלים אחרים | "שבת המלכה" • "הליכה לקיסריה" • "אם אשכחך ירושלים" • "שלאגר" • "Aime Moi" • "שיר המאה" • "שביל תפוח הזהב" • "ארבעים" • "השנה אינשאללה" • "Ya Hilwi" •‏ "Today I'll Pray" •‏ "Elo Hi" • "קופסת הצבעים" • "Mata Hari" • "Love Song" •‏ "ירושלים של זהב" • "The Queen of Tel Aviv" • "לתת" • "כאן לעולם" |  |
| שירים אחרים | "Deliver Us" • "שחרחורת" • "מוכר הפרחים" • "זמר נוגה" |  |
שיינדל גרין

| --- | --- |
אין תמונה חופשית
 לידה:  1857 פולין פלונסק, פולין
 פטירה:  7 בפברואר 1898 (בגיל 41 בערך) פולין פלונסק, פולין
 מקום קבורה:  פלונסק, פולין
 מקום מגורים:  פלונסק, פולין
 כינויים נוספים:  "שיינדל הצדקנית"
 ידועה בשל:  אמו של דוד בן-גוריון
 בן זוג:  אביגדור גרין
 
שיינדל גרין (נולדה כשינדל פרידמן; 1857 – 7 בפברואר 1898) הייתה רעייתו של אביגדור גרין ואימו של דוד בן-גוריון. על אף שנפטרה כשבנה דוד היה בן אחת-עשרה, ניכרת בכתביו האהבה ההדדית והקשר המיוחד בין השניים, אשר ליוו את בן-גוריון בהמשך חייו. המעט שידוע על חייה של שיינדל גרין עולה מכתביו של בן-גוריון ומעדויות וזיכרונות בני המשפחה.
חייה ומשפחתה

שיינדל גרין נולדה בשנת 1857 בעיירה פלונסק אשר בפולין, בת יחידה לאביה דוד יוסף פרידמן, אשר על שמו נקרא דוד בן-גוריון. היא גדלה בעושר ובטיפוח באחוזה של אביה. שיינדל הייתה אישה נמוכת קומה, ובניה היו נמוכים כמוה. יש שראו דמיון אף בתווי הפנים בינה לבין בן-גוריון.
היא נישאה לאביגדור גרין, אשר קיבל את נחלת משפחתה כנדוניה – שני בתים ובוסתן גדול, בקצה "רחוב העזים". נולדו להם אחד עשר ילדים, מהם רק חמישה נשארו בחיים, ובן-גוריון היה הילד הרביעי מביניהם. מסופר, בכתביו של בן-גוריון ובעדויות של קרובי משפחה, כי אנשי העיירה נהגו לקרוא לה 'שיינדל הצדקנית', משום שהייתה ידועה במעשי צדקה וחסד רבים ובניסיון לפתוח את דלתה ולעזור לכל עני ורעב.
כשהייתה בת ארבעים ואחת כרעה ללדת, אך הלידה הסתבכה והתינוק נפטר. לאחר מספר ימים, ב-7 בפברואר 1898, נפטרה שיינדל מהרעלת דם. אביגדור בעלה הבטיח עם מותה כי לא יישא אישה אחרת, אך אנשי החברה קדישא שנכחו בחדר מיהרו להתיר את הנדר, ואכן, לאחר שנתיים נישא אביגדור גרין לאלמנה בשם צביה סביסטובסקי.
שיינדל ובן-גוריון בילדותו

על אף שנפטרה כאשר היה רק בן 11, דמותה של שיינדל הייתה משמעותית בחייו של בן-גוריון. מכתביו עולה כי נשא איתו את אהבתה אליו כל ימיו. מסיפוריו אנו למדים כי הייתה אם מסורה במיוחד. דוד בן-גוריון סיפר שהוא זוכר עצמו יושב לצדה בעודה אורגת בגד, ועוד כי הוא זוכר את "טעם האפונה שהייתה מבשלת אותה אוהב אני עד היום".
בן-גוריון, שכונה בפלונסק בשם חיבה "דובצ'ה", היה ילד חולני ונוטה להתעלפויות. אשר על כן, אמו שיינדל הייתה צמודה אליו והשגיחה עליו בכל רגע. שיינדל ובעלה אביגדור חשדו שיש לחולשתו הרבה של דוד קשר למבנה ראשו הגדול, ואביו לקח אותו לרופא. הרופא בדק את גולגולתו של דוד הקטן, שוחח קצת איתו, ופסק: "מבנה ראשו מעיד על כישרונות גדולים". בן-גוריון עצמו סיפר כי "כנראה הייתה השפעה לדברי הרופא על הורי והתנהגותם עמי. אבא, שהיה חופשי בדעותיו (אך שומר מצוות) רצה שאהיה דוקטור, ואילו אמא חלמה שאהיה רב גדול". מובן שאף בלי קשר לדברי הרופא, ראו הוריו, משפחתו ושכניו שהילד דוד הוא בעל כישורים יוצאי דופן. הוא הצטיין בלימודיו, היה מהיר תפיסה ובעל זיכרון טוב וניצח גדולים ממנו בשחמט כבר בגיל צעיר. מסופר כי שיינדל הייתה מתפארת בבנה, ואומרת "גדל אצלי בן דוד'ל" (כינוי למלך המשיח), כן העידו עליה בני משפחתה שהייתה אומרת להם: "שני בנים חכמים יש לי, אברהם ודוד. על אברהם תדע כל העיר, אבל על דוד ידע העולם כולו".
כאמור, בשל חולשתו הפיזית הרבה, טרחה אמו סביבו הרבה, והוא היה קשור אליה באופן מיוחד. דוגמה למסירותה זו ניתן לראות בכך, שבכל קיץ הייתה עוזבת את בעלה ואת שאר ילדיה, ולוקחת אותו עמה להתגורר בתנאים קשים בכפר חמבייש למשך חודשיים, זאת כיוון שהרופא סבר כי אוויר הכפר נחוץ לדוד. בן-גוריון הכיר לה טובה על כך כל ימיו. בספרו "בית אבי" כתב: "אמא נשארה בזכרוני, אני יודע מה היא אהבת אם! לא אוכל לשכוח שבתה עמי לבדה בכפר של גויים!" בשל חולשתו ותשומת הלב שקיבל סביב חולשה זו, ואולי בשל נבואת הרופא וכשרונותיו הגדולים, חש בן-גוריון כי אמו העדיפה אותו על פני האחרים. על כך כתבה ברכה חבס: "יחסים מיוחדים שררו בין האם לנער השתקן. היא העדיפה אותו על אחיו, הן בשל תבונתו, שהייתה לה מקור גאווה, והן משום שחשה כי הוא זקוק לה...". בן-גוריון עצמו כתב: "למעני ולמען בריאותי עזבה ביתה וילדיה האחרים, אמנם הייתה עושה זאת בוודאי עבור כל ילד אחר מילדיה...", ועוד כתב:"נדמה לי שהיה לה יחס מיוחד אלי (או שמא זה נדמה לי...)".
מותה הפתאומי בעקבות זיהום בלידה המם את דוד, שהיה אז בן אחת עשרה וארבעה חודשים. על כך כתב כי: "מות אמי שיינדל הייתה המכה הקשה ביותר שהוכיתי בילדותי". מסופר כי הוא הודיע לקרובתו שלא יאכל ולא יישן ואמר "כל הזמן אני חושב מה יש בעולם הבא". בשנות בגרותו פקד רבות את קברה, גם כאשר לא גר בפלונסק. הדבר הראשון שעשה בעת ביקוריו היה לעלות לקבר אמו. במכתב תנחומים למכר שאמו נפטרה בשנת 1964, כתב: "שמעתי מה שקרה לך. לי קרה הדבר כשהייתי בן עשר וחצי, וזמן רב מאוד לא יכולתי לשכוח ולהסיח דעתי מן האבדה היקרה הזאת. לילה לילה ראיתי אמא בחלומי, הייתי משוחח אתה ושואל אותה: למה אין רואים אותך בבית? ושנים רבות לא חלף הכאב". לימים, הייתה לבן-גוריון אהבה מיוחדת לאחייניתו, שנקראה על שם אמו שיינדל. שיינדל האחיינית, שכונתה שיינדל'ה, הייתה בתו של אברהם, אחיו הבכור של דוד. היא הייתה צעירה נאה מאוד, תוססת ומלאת חיים. בן-גוריון תכנן להעלותה לארץ ישראל, אך איחר את המועד – פולין נכבשה על ידי הנאצים, ושיינדל'ה נרצחה עם יהודי פולין בשואה.
שיינדל בכתביו של בן-גוריון

על אף שרק מעט מכתביו של בן-גוריון עוסקים באמו, מהמקומות בהם כתב עליה ניכר זיכרון אהבתה אליו והשפעתה על חייו. מלבד אזכוריה בכתביו האוטוביוגרפיים, מוכר אזכורה על ידי בן-גוריון בדבריו בכנסת. אזכור זה מופיע בדבריו על חוק שיווי זכויות האישה, שנאמרו ב-2 ביולי 1951:
השפעתה של שיינדל על בן-גוריון

ניתן לראות את השפעתה של אהבת שיינדל לבן-גוריון במקומות הרבים בהם ביטא הערכה רבה לאם היהודייה וברגישותו לאימהות השכולות. ניתן לראות זאת בקטע מהנאום שנשא בן-גוריון בט"ו בשבט תש"ט, בנטיעת יער בשער הגיא לזכר חללי המלחמה: "...ואתם הורי הגבורים, ובייחוד אתן האמהות היקרות, האם העבריה שהייתה תמיד סמל האהבה, הטוהר והנאמנות ובזכותה עברנו כל מרורות הגלות במשך אלפי שנה...". כפי שניתן לראות, לבן-גוריון היה יחס מיוחד לאמהות היהודיות באשר הן, ועל אחת כמה וכמה לאמהות השכולות. כשנשאל בראיון בשנת 1964, האם ידע פחד בחייו, ענה: "כאשר שלחתי בחורים לפעולה חשבתי על אמותיהם וידעתי שאמא של כל אחד מהם לא אהבה אותו פחות משאמא שלי אהבה אותי וזה לא נתן לי לישון בלילות".
במכתב שכתב באוגוסט 1963 לנחום רז, קשר את רגישותו הרבה לאמהות שכולות עם אהבת אמו שלו:
לקריאה נוספת

דוד בן-גוריון, בית אבי, הקיבוץ המאוחד, תשל"ה
מיכאל בר-זוהר, בן-גוריון, זמורה - ביתן, 1987
ברכה חבס, בן-גוריון ודורו, מסדה, תשי"ג
שבתאי טבת, קנאת דוד, שוקן, תשל"ז